למשרדנו, המורכב מעו"ד, כלכלנים ורו"ח יוצאי רשויות המס, ניסיון רב של עשרות שנים ומאות תיקים בייצוג ישראלים אשר נמצאים בחקירה בפני רשויות המס בישראל. חקירה יכול שתתחיל בזימונו של החשוד לחקירה באופן פורמאלי ויכול שזו תתחיל באקט יותר אגרסיבי, של חיפוש פתע בביתו ו/או במשרדו ומעצר.
ללא ספק זהו שלב טראומתי וקריטי עבור הגורם הנחקר, בפרט עת מדובר באיש עסקים אשר אינו מורגל במגע עם רשויות האכיפה, והרעיון של חיפוש, חקירה, מעצר וכדומה – אינם מוכרים לו. הגוף החוקר, מאידך, הינו גוף מיומן, חכם ומקצועי, זה יודע את מלאכתו ולזכות ניסיונו, עומדים אלפי תיקים בהם נחקרו על ידו אלפי אנשים במגוון רחב של מצבים, כך שחזקה על הגוף החוקר כי יודע הוא לעשות הנדרש על מנת להכניס את הנחקר למצב נפשי כזה, בו יקל על החוקר להוציא מהחשוד את המידע הנחוץ לטובת החקירה.
לשם קידום החקירה בצורה טובה ובהינתן העובדה לפיה בשלב החקירה המקדמי, במיוחד בשעות הראשונות, הדברים הנאמרים על ידי הנחקרים הם הראיות הזמינות והטובות ביותר, אותן יכול הגוף החוקר לקבל, ידע הגוף החוקר לפעול במקצועיות ולנקוט בטקטיקת חקירה המתאימה למקרה, כזו התאפשר הוצאת מידע בצורה מתוחכמת. הגוף החוקר יודע כי כל עובדה וכל מילה שיוציא הנחקר בשעות הראשונות יוכל לשמש אותו בהליך המשפטי בהמשך הדרך ואותם דברים שנאמרים יכולים להוות בסיס להרשעה פלילית בהמשך הדרך בפני בית משפט, כך שכל המאמצים יוקדשו באותן שעות ראשונות על מנת להלחיץ את הנחקר ולהוציא ממנו את כל מה שרק ניתן.
להוכיח עבירות מס זו מלאכה לא קלה, אותה יודע החוקר, כך שהאוייב מספר אחד של הנחקר בשלבים הראשונים של החקירה זה הוא עצמו. החוקר יודע זאת, הנחקר פחות – ולכן יעשה החוקר הנדרש על פי דין על מנת להוציא את כל מה שניתן בשלבים אלה, אם ניתן, עוד לפני שהנחקר יקבל ייעוץ משפטי האומר לו מה מותר ומה אסור ובין השאר, יבהיר לנחקר כי מותר לו גם לא לדבר. החוקר, כאמור, יוכל להבהיר לנחקר כי כדאי לו לדבר, כי אם הוא לא ידבר הוא יגרום למעצרו וכניסתו לכלא, החוקר יוכל לעשות עוד פעולות מלחיצות רבות, הכול מתוך ראיות הדחיפות ובהישען על החוקר והפסיקה המאפשרים לחוקר להשתמש בכלים דוגמת אלה על מנת להוציא את העובדות החוצה. החוק מכיר בכך שבלי לחץ ובלי "תרגילי חקירה" הנחקר בדרך כלל לא ינדב מידע, ומשכך החוק מאפשר לחוקר לעשות את כל המוטל עליו לטובת קבלת המתחייב, קבלת העובדות ובפרט – קבלת הודאה של הנחקר בדבר ביצוע העבירות המיוחסות לו.
מצב דברים זה והעובדה לפיה בסופו של יום עומד האזרח, הלא מנוסה, אל מול מערכת גדולה, חזקה ומשומנת - מצדיקים נקיטת פעולה מהירה של עו"ד מקצוענים מטעם הנחקר, כאלה שידעו לפעול בשמו במהירות, כאלה שיאכפו את זכויותיו, כאלה שיבטיחו את קיום המתחייב במידי, ובכלל זה, ידעו הם להגיע לנחקר ולתת לו את הייעוץ הנדרש. משרדנו מתמחה בתחום ולכן יודע הוא לעשות הנדרש לטובת קידום האמור. יתרה מזאת, משרדנו ידע לטפל בלקוח, אם לטובת שחרורו ממעצר, בשלבים הראשונים של החקירה, בטרם הוגש נגדו כתב אישום ובנוסף, ידע הוא, ככול ונדרש, לטפל בפרשה, גם לאחר הגשת כתב אישום, הכול מתוך מטרה להביא לידי סיומה של הפרשה בצורה מוצלחת ובמינימום נזק.
למשרדנו הידע והניסיון בטיפול במאות כתבי אישום בתחום המס. מפאת היותנו בעבר עו"ד של רשויות המס, היות חלקנו כלכלנים ורו"ח מעבר להיותנו עו"ד, היכרותנו את המערכת ואת האופן בו היא פועלת ומתנהלת, כל אלה מאפשרים לנו, לצפות את אופן ההתנהלות ולהביא בתבונה לידי פתרון המתיישב רק עם האינטרסים של הלקוח. משרדנו יודע היטב כי הליך דוגמת זה מסב ללקוח עוגמת נפש רבה ופגיעה קשה בבריאותו הנפשית והפיזית, מעבר ללחץ ולקושי הכלכלי, המשפחתי והאחר, כך שנדע, בהינתן כל אלה, לקדם את הנדרש ולהביא לידי פתרון טוב וחכם, כזה המושתת על ניסיון רב בשנים והיכרות קרובה של החומר, של הפסיקה, החקיקה ודרכי הפעולה. משרדנו ידע להתנהל מול החשוד/ נאשם ובני משפחתו בצורה האישית ביותר, לתת לו ולמשפחתו להרגיש קרובים ומטופלים, כך שהלקוח יזכה לגב חם ומקצועי, כזה שיסייע ללקוח, למשפחתו ולעסקו לעבור את המשבר בצורה מוצלחת.
התקשר עתה ותן לנו את הזכות לשמור עליך!